Fondatorul trupei Linkin Park este fanul trupei Subcarpaţi.
Mike Shinoda este impresionat de muzica celor de la Subcarpaţi. Trupa Subcarpaţi i-a mulţumit lui Mike într-o postare pe Instagram. Shinoda are acum o carieră solo. "Fine" şi "Promises I can’t keep" sunt piesele lui de succes.
Fondatorul trupei Linkin Park are o emisiune, "Bowl of destiny", în care le cere fanilor să îi propună muzică despre care nu a mai auzit pentru a se inspira atunci când compune. Mike a primit linkul trupei Subcarpaţi de la un fan român şi a rămas impresionat de muzica lor. Producătorul american a încercat să pronunţe numele trupei româneşti însă nu i-a ieşit. Mike Shinoda: Nici nu ştiu cum se pronunţă. Subcarpati? Subcarpacii? Voi cum pronunţaţi cu semnul acela sub litera t? Îmi place cum sună!